A Momentary Lapse of Reason

A Momentary Lapse of Reason estas la dektria albumo de la rokgrupo Pink Floyd, eldonita la 7-an de septembro 1987. Ĝi estas la unua albumo de la grupo post la foriro de Roger Waters, kiu estis ĝia basgitaristo, kantisto, tekstisto kaj ĉefa verkisto.
Male al ĉiuj albumoj ekde The Dark Side of the Moon, A Momentary Lapse of Reason ne estas konceptalbumo sed nur aro da kantoj neligataj per komuna temo, ĉiuj subskribitaj aŭ kunsubskribitaj de la gitaristo David Gilmour kun aliaj muzikaj verkistoj.
A Momentary Lapse of Reason estis ĉefe surbendigata en barĝo freŝe aĉetita de Gilmour kaj konvertata al surbendiga studio, la Astoria. Dum tiu tempo, juĝa kverelo oponis David Gilmour kaj Roger Waters pri la ebleco de Gilmour uzi la nomon "Pink Floyd", kiu estis solvata profite al Gilmour kelkajn monatojn post la publikigo de la albumo.
La albumo ricevis nefervorajn recenzojn kaj estis gazetare misfamigata de Roger Waters, sed iĝis komerca sukceso interalie helpe de la sekvinta turneo.
 Artaj karakteroj 
 Titolo 
La titolo A Momentary Lapse of Reason ("Momenta eraro de racio") estis elektata post multaj hezitoj, venkinte Sign of life, Of promises broken kaj Delusions of maturity. Ĝi estas eltirata el la kanto "One slip".
 Kovrilo 
Storm Thorgerson estis unuafoje ekde dek jaroj (por la albumo Animals) dungata de Pink Floyd por verki la jaketon de la albumo. Lia koncepto konsistas el granda sinsekvo da malsanulejaj litoj aranĝataj sur devona strando, inspirata de la teksto de la kanto "Yet another movie" kaj de ideo de David Gilmour pri "Postsignoj de forpasinta rilato, lasantaj nur eĥojn"Mark Blake, Comfortably Numb — The Inside Story of Pink Floyd, Da Capo Press, 2008 (ISBN 0306817527), p.322.
 Muziko 
A Momentary Lapse of Reason ne estas konceptalbumo sed nur aro da kantoj neligataj per komuna temoGlenn Povey, Pink Floyd, Éditions Place des Victoires, 2009 (ISBN 978-2-8099-0092-7),p.241. La muziko kaj la melodioj okupas multe pli gravan rolon ol en la antaŭa albumo The Final Cut, kun du instrumentaj muzikaĵoj ("Sign of life" kaj "Terminal Frost") kaj multaj gitaraj solooj. La muziko enhavas novajn erojn rilate al tiamaj novaj teknologioj, ekz. la specimenado, la drumomaŝino aŭ la MIDI.
"Learning to fly" ("Lernante flugi") inspiriĝis el la flugadaj lecionoj prenataj de Gilmour, kelkfoje malprofite de siaj studilaboroNicholas Schaffner, Saucerful of Secrets, Sidgwick & Jackson, 1991 (ISBN 0283061278)p.267. Ĝi estis startigita el improvizaĵo de Gilmour kaj Jon Carin (kiu estis kunigonta la turnean muzikistaron).
"Dogs of war" ("Militaj hundoj") inspiriĝis el studia incidento kiam specimenilo disportis ridan sonon, kiun Gilmour miskredis esti bojadoBruno MacDonald, Pink Floyd : Through the Eyes of the Band, Its Fans, Friends and Foes, Da Capo Press, 1997 (ISBN 978-0-306-80780-0), p.204. Ĝi estas nekutime malhela kaj perforta kanto de Pink Floyd kaj enhavas saksofonan soloon de Scott Page. "Terminal frost" estas la plej malnova komponaĵo de la albumo, unue destinata al tria albumo de Gilmour. Ĉi-lasta iame imagis aldoni tekston al ĝi, sed finfine decidis ne fari tion Bruno MacDonald, Pink Floyd : Through the Eyes of the Band, Its Fans, Friends and Foes, Da Capo Press, 1997 (ISBN 978-0-306-80780-0)p.272. Male, la teksto de "Sorrow" estis verkata antaŭ ĝia muziko.

 Surbendigo 
eta|La Astoria fotita en 2008.
Post la lasta albumo The Final Cut, Roger Waters kaj  David Gilmour dediĉiĝis al ilia soloaj albumoj, respektive "The pros and cons of hitch-hicking" kaj "About face", sed ambaŭ estis elreviĝinta pri ilia duon-sukceso. En decembro de 1985, Roger Waters anoncis sian foriron el Pink Floyd, kiu estis laŭ li "foruzata forto"Nicholas Schaffner, Saucerful of Secrets, Sidgwick & Jackson, 1991 (ISBN 0283061278)p.262-263,finigis sian kontrakton kun sia impresario Steve O'Rourke kaj petas al EMI kaj Columbia liberigi lin el siaj kontaktaj devigoj. Sed David Gilmour kaj Nick Mason konsideris ke la klopodoj de Roger Waters ebligis ilin libere kontinui kun Pink Floyd.
Komence de 1986, Gilmour komencis kunigi muzikistojn (interaliaj Jon Carin, Bob Ezrin, kaj Anthony Moore) por solidigi komponaĵojn, kiujn li estis ankoraŭ prezentanta destinataj al sia estonta soloa albumo. La surbendigo okazis en la Astoria, barĝo freŝe aĉetita de Gilmour kaj konvertata al surbendiga studio, konsekvence, riverega etoso "trudiĝis" al ĉiuj kantoj, laŭ Ezrin Nicholas Schaffner, Saucerful of Secrets, Sidgwick & Jackson, 1991 (ISBN 0283061278)p.268. Multaj  ĉeestis, kies Richard Wright: sia edzino estis kontaktinta David Gilmour por demandi ĉu Wright povus partopreni la albumon, tion kion Gilmour akceptis post renkontiĝo en Hampstead. Tamen, li ne povis oficiale reaniĝi al Pink Floyd pro leĝaj kialoj, kaj estis dungata kiel salajra muzikisto. Li tre malmulte kontribuis al la surbendigo, la klavaraj partoj estintaj plejparte jam surbendigitaj. Nick Mason ankaŭ tre malmulte drumis, taksanta manki praktikadon, kaj preferis dediĉiĝi al la produkto.
Sed dum la aŭtuno de 1986, dum kunsido de Pink Floyd Music Ldt, Roger Waters eklernis ke novan bankokonton estis malfermita, nur por la mono rilata al la "nova projekto de Pink Floyd". Li tuj enkondukis proceduron ĉe la Brita kaj Kimra Alta Kortumo por malhelpi ĉiun estontan uzon de la nomo "Pink Floyd"Mark Blake, Comfortably Numb — The Inside Story of Pink Floyd, Da Capo Press, 2008 (ISBN 0306817527)p.311-313. La surbendigo tamen kontinuis ĝis marto de 1987, kaj la albumo estis publikigata en septembro de 1987. La kverelo inter Waters kaj la aliaj anoj estis solvata profite al Gilmour en novembro de 1987.

 Posteco 
 Komerca sukceso 
A Momentary Lapse of Reason publikiĝis la 7-an de septembro 1987, samtempe gramofondiske kaj KD-eGlenn Povey, Pink Floyd, Éditions Place des Victoires, 2009 (ISBN 978-2-8099-0092-7)p.349. Ĝi ege elstaris la vendoj de sia antaŭanto The Final Cut, iĝanta N°3 en la muzikaĵrangolistoj de Usono kaj Unuiĝinta Reĝlando.

 Recenzoj 
La recenzistoj estis plejparte sufiĉe elreviĝantaj. Por Toronto Star, "Io mankas tie. Malgraŭ sia premanta pezo, tiu albumo ne estas tiom spronanta kaj spitanta kiom Floyd-a albumo devus esti. Bedaŭrindas diri ke A Momentary Lapse of Reason estas seninteresa, antaŭvidebla."Greg Quill, « Has Pink Floyd changed its color to puce? » archive, Toronto Star, ĉe infoweb.newsbank.com, 11-an de septembro 1987 (konsultata la 24-an de januaro 2010 (necesa registiĝo)). Robert Christgau skribis en The village voice: "Ne ŝajnas ke la pripensa majstro foriris, krom la fakto ke la nombro da ideoj estas signife malplia." Robert Christgau, « Robert Christgau: CG: Pink Floyd » archive (konsultata la 6-an de majo 2018). Tamen, la ĵurnalo Sounds estis pli entuziasma: por ĝi la albumo "revenas al la alia flanko de la muro, tie kie la diamantoj estas frenezaj, la lunoj havas malhelajn flankojn kaj la patrinoj nukleajn korojn." Toby Manning, The Rough Guide to Pink Floyd, Rough Guides, 2006 (ISBN 978-1-84353-575-1)p.136
David Gilmour konsideris tiun albumon kiel reiro al la plej bona nivelo de la grupo: "La sukceso de Dark side kaj Wish you were here ne estis kaŭzitaj nur de la kontribuaĵoj de Roger, sed ankaŭ de la plej bona ekvilibro inter la tekstoj kaj la muziko", ekvilibro kiun li deklaris volinti restarigi en A Momentary Lapse of Reason Nicholas Schaffner, Saucerful of Secrets, Sidgwick & Jackson, 1991 (ISBN 0283061278)p.274.
Roger Waters: "Mi opinias estas facilega albumo, sed sufiĉe sprita falsaĵo. La kantoj estas ĝenerale malriĉaj, la tekstojn mi ne povas kredi... la tekstoj de Gilmour estas ja malaltkvalitaj"Blake, Mark (2008), Comfortably Numb – The Inside Story of Pink Floyd (paperback ed.), Cambridge, MA: Da Capo Press, ISBN 0-306-81752-7 p.328
Richard Wright: "La kritikoj de Roger estas fondaj. Tio tute ne estas grupa albumo"Mark Blake, Comfortably Numb — The Inside Story of Pink Floyd, Da Capo Press, 2008 (ISBN 0306817527)p.326-327

 Turneo 
eta|Fotoj de la scenejo de la turneo de A Momentary Lapse of Reason
La turneo de A Momentary Lapse of Reason estis grandega sukceso. En Nordameriko, Eŭropo Japanio kaj Aŭstralio, kvazaŭ ĉiuj koncertoj afiŝiĝis kompletaj. Koncerta albumo, Delicate sound of thunder estis publikigata la 22-an de novembro 1988, sekvata de filmo en junio 1988. Kelkaj tagoj poste, la ŝipanaro de la Sojuz TM-7 aŭskultis la albumon, kaj Pink Floyd iĝis la unua rokgrupo muzikata en kosmo. La turneo finiĝis dum festivalo en Knebworth la 30-an de junio 1990, post 200 koncertoj, 4,2 milionoj da spektantoj kaj 60 milionoj da pundoj de profito (sen nombri la merkataĵoj)Glenn Povey, Pink Floyd, Éditions Place des Victoires, 2009 (ISBN 978-2-8099-0092-7)p.243-244.

 Kantaro 
 Flanko A 
 N°  Titolo  Verkisto(j) Daŭro 1 Signs of Life  Gilmour, Ezrin  4'24 2  Learning to Fly  Gilmour, Moore, Ezrin, Carin 4'53 3 Dogs of War  Gilmour, Moore  6'05 4  One Slip  Gilmour, Manzanera  5'10 5  On the Turning Away  Gilmour, Moore  5'42

 Flanko B 
 N°  Titolo  Verkisto(j) Daŭro 6  Yet Another Movie/Round and Around Gilmour, Leonard  7'28 7  A New Machine (Part 1)  Gilmour 1'46 8  Terminal Frost  Gilmour 6'17 9  A New Machine (Part 2)  Gilmour 0'38 10  Sorrow  Gilmour 8'46

 Laborantaro 
 Pink Floyd 
 David Gilmour: gitaroj, kantado, klavaroj, sinteziloj
 Nick Mason: drumo, frapinstrumentoj, drumomaŝino, sonefektoj 

 Aldonaj muzikistoj 
 Richard Wright: Piano, Hammond-orgeno, sinteziloj, ĥoro
 Bob Ezrin: Klavaroj, frapinstrumentoj, sekvenciloj
 Tony Levin: Basgitaro, Chapman Stick
 Jim Keltner: Drumo
 Tom Scott: Saksofono
 Scott Page: Saksofono
 Carmine Appice: Drumo
 Patrick Leonard: Sinteziloj
 Bill Payne: Hammond-orgeno
 Michael Landau: Gitaro
 John Halliwell: Saksofono
 Darlen Koldenhaven, Carmen Twillier, Phyllis St. James kaj Donnie Gerrard: Ĥoro

 Teknika taĉmento 
 David Gilmour:  produkto
 Bob Ezrin:  produkto
 Andrew Jackson (helpita de Robert (Ringo) Hyrcyna, Marc Desisto, Stan Katayama kaj Jeff Demorris): soninĝeniero, sonmiksado
 James Guthrie: sonmiksado
 Storm Thorgerson: Kovrila koncepto
 Robert Dowling: fotisto
 Robert Mort: fotisto
 David Bailey: portretoj
 Andrew Ellis: dizajno

 Referencoj 

Kategorio:Muzikalbumoj de Pink Floyd
Kategorio:Muzikalbumoj aperintaj en 1987